Συντεταγμένες: 44°48′48″N 20°27′47″E﻿ / ﻿44.81333°N 20.46306°E﻿ / 44.81333; 20.46306

Το **Ιστορικό Μουσείο της Σερβίας** (σερβικά: Историјски музеј Србије/Istorijski muzej Srbije‎, αρχικά: IMUS) είναι δημόσιο ίδρυμα αφιερωμένο στην τεκμηρίωση της ιστορίας της Σερβίας από την προϊστορία μέχρι σήμερα. Το μουσείο ιδρύθηκε το 1963 και σήμερα διατηρεί στη συλλογή του περισσότερα από 35.000 εκθέματα. Με τα χρόνια το μουσείο στεγάστηκε σε διαφορετικές τοποθεσίες γύρω από την πρωτεύουσα του Βελιγραδίου. Το 2020, ως μέρος του αναπτυξιακού έργου Belgrade Waterfront, παραχωρήθηκε στο μουσείο το ιστορικό κτίριο του κεντρικού σιδηροδρομικού σταθμού του Βελιγραδίου ως νέα μόνιμη βάση του. Το μουσείο είναι ένα από τα κορυφαία ιδρύματα του είδους του στην πόλη και τη χώρα.

Ιστορία
-------

Η πρώτη ανεπιτυχής πρωτοβουλία για την ίδρυση του μουσείου ελήφθη το 1950 με την ψήφιση του Διατάγματος για την ίδρυση του Ιστορικού Μουσείου της Λαϊκής Δημοκρατίας της Σερβίας. Η πρόταση επανήλθε το 1954 με την ίδρυση του **Μουσείου της Σερβικής Επανάστασης** (η οποία στεγάζεται στην κατοικία του πρίγκιπα Μίλος Ομπρένοβιτς) για τον εορτασμό της 150ής επετείου από την Πρώτη Σερβική Εξέγερση.

Το Ιστορικό Μουσείο της Σερβίας ιδρύθηκε με απόφαση των αρχών της Σοσιαλιστικής Δημοκρατίας της Σερβίας στις 20 Φεβρουαρίου 1963 με το νέο ίδρυμα να ενσωματώνει το προϋπάρχον Μουσείο Σερβικής Επανάστασης. Το έργο του μουσείου ορίστηκε το 1966 ως εξής: ″να συλλέγει, να καταγράφει, να αποθηκεύει, να οργανώνει, να μελετά και να εκθέτει υλικό από την ιστορία του σερβικού λαού και της Σερβίας από την αρχαιότητα μέχρι σήμερα″.

Μέχρι το 2003 το μουσείο εξέδιδε το επιστημονικό περιοδικό *Zbornik Istorijskog muzeja Srbije*. Μέχρι τότε, από το 1954 έως το 1965, το έντυπο αυτό εκδιδόταν από το Μουσείο Σερβικής Επανάστασης.

Τον Νοέμβριο του 2020 η σερβική κυβέρνηση πήρε την απόφαση να μεταφέρει το μουσείο σε ένα πολύ μεγαλύτερο κτίριο, το οποίο παλαιότερα χρησίμευε ως κεντρικός σιδηροδρομικός σταθμός του Βελιγραδίου.

Εκδηλώσεις
----------

Το 2016, έλαβε χώρα στο Ιστορικό Μουσείο της Σερβίας έκθεση με τίτλο «Σερβία 1915-1916», στην οποία παρουσιάστηκαν όψεις από τον Α’ Παγκόσμιο Πόλεμο που σχετίζονταν με τον σερβικό λαό. Στις 22 Δεκεμβρίου 2016, στο πλαίσιο της παραπάνω έκθεσης, εγκαινιάστηκε η περιοδική έκθεση φωτογραφίας του Μουσείου Βυζαντινού Πολιτισμού Θεσσαλονίκης με τίτλο «Γαλλοσερβικό Στρατιωτικό Νοσοκομείο του 1ου Π.Π. στη Θέρμη/Σέδες. Τα αρχαιολογικά τεκμήρια».

Παραπομπές
----------

1. 1 2 3 4 5  «Istorijski muzej Srbije u Beogradu». Muzeji Srbije. Ανακτήθηκε στις 17 Ιουνίου 2021.
2. ↑  «Историјски музеј Србије». Ministry of Culture and Information. Αρχειοθετήθηκε από το πρωτότυπο στις 29 Ιουνίου 2022. Ανακτήθηκε στις 17 Ιουνίου 2021.
3. ↑  «Vlada prelomila, u staru Železničku stanicu preseliće se Istorijski muzej Srbije». *N1 Srbija* (στα Σερβικά). Αρχειοθετήθηκε από το πρωτότυπο στις 19 Νοεμβρίου 2020. Ανακτήθηκε στις 20 Νοεμβρίου 2020.
4. ↑  «Το Μουσείο Βυζαντινού Πολιτισμού συμμετέχει σε έκθεση στο Βελιγράδι». *Αρχαιολογία Online*. 20 Δεκεμβρίου 2016. Ανακτήθηκε στις 30 Μαρτίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ιστορικό Μουσείο της Σερβίας** |

* «Historical Museum of Serbia» (στα Σερβικά και Αγγλικά).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 156328657
* LCCN: n81117682
* ISNI: 0000 0001 2191 9348
* GND: 1008369-8
* SUDOC: 224780123
* BNF: cb15114552t (data)
* NKC: kn20060824010

 |

 |